በታላቁ የኢትዮጵያ ህዳሴ ግድብ ዙሪያ የአዲስ አበባ ዩኒቨርሲቲ ምሁራን ጥናቶችን አቀረቡ
 – ታላቁ የህዳሴው ግድብ በተፋሰሱ ሀገራት ላይ የሚያሳድረው አሉታዊ ተፅእኖ እንደሌለ የአዲስ አበባ ዩኒቨርሲቲ ምሁራን በጥናት አረጋገጡ ።ምሁራኑ ናይል ለተፋሰሱ ሀገራት ልማት በሚል ርእስ በተካሄደ አውደ ጥናት ላይ አዲስ አበባ ዩኒቨርሲቲ ሲካሄድ የተለያዩ ጥናታዊ ፅሁፎች አቅርበዋል ።ግድቡ ከተጠናቀቅ በኋላ ኢትዮጵያን  ፣ ሱዳን እና ግብፅን  ይበልጥ ተጠቃሚ   እንደሚያደርግ ነው ምሁራኑ ያቀረቧቸው ሳይንስዊ  ጥናቶች ያረጋገጡት።የአባይ የቀደመ ፣ የአሁኑና የወደፊቱ የውሃ ሃብት ሁኔታ ፣ የግድቡ ገንባተ ወቅት ጥንቃቄ እንዲሁም ስጋት ሊሆኑ የሚችሉ ገፀ ምድራዊ ችግሮች ፣ ለቱሪስት መዳረሻነት ያለው ጠቀሜታ ፣ ግድቡ ለአካባቢው ሃገራት ልማት ያለው አስተዋፅኦ ፣ የአለም ዓቀፍ ድንበር ተሻጋሪ ውሃ ህጎችና ተያያዥነት ያላቸው ፖሊሲዎች በጥናቶቹ ተካተዋል።የአዲስ አበባ ዩኒቨርሲቲ ተመራማሪዎች በጥናታቸው እንዳስቀመጡት ግድቡ ሲጠናቀቅ ግብፅና ሱዳን በጎርፍ የሚደርስ አደጋን መቀነስ ፣ የተመጣነ ውሃ ሳይቋረጥ ማግኘት ፣ የድርቅ ስጋትን ማስወገድ ፣ የውሃ ትነትን መከላከልና አዲስ ታዳሽ የሃይል ምንጭ መጠቀምን ያስችላል ብለዋል።በአውደ ጥናቱ ላይ የተገኙት የውኃ እና ኢነርጂ ሚኒስትሩ አቶ አለማየሁ ተገኑ በበኩላቸው  ፥ ጥናቶቹ መካሄዳቸው በሳይንስ የተደገፈ እድገትን ለማስቀጠል እገዛው የላቀ ነው ብለዋል።የአዲስ አበባ ዩኒቨርሲቲ ፕሬዘደንት ዶ/ር አድማሱ  ፀጋዬ በመቀጠል ከሱዳንና ግብፅ ምሁራን ጋር በመተባበር እንደሚሰሩ በመናገር በቅርቡ ከሱዳን ምሁራን ጋር በአባይ ዙሪያ እንመክራለን ማለታቸውን ፋና ብሮድካስቲንግ ዘግቧል።